‘ভারত -রাশিয়ার সম্পর্ক’ নিয়ে পুতিনকে যা বললেন পাক প্রধানমন্ত্রী

ওয়েবডেস্ক-  আমরা রাশিয়া (Russia) ও ভারতের (India) সম্পর্ককে সম্মান করি, চীনে (China) পুতিনকে (Russian President Vladimir Putin)  জানালেন পাক প্রধানমন্ত্রী শাহবাজ শরিফ (Pakistani PM Shehbaz Sharif) । সেইসঙ্গে তিনি বলেন, মস্কোর (Moscow) সঙ্গে আর শক্তিশালী সম্পর্ক করতে চায় পাকিস্তান।

পাক প্রধানমন্ত্রী পুতিনকে একজন ডায়ানামিক নেতা বলে প্রশংসা করেন। সেইসঙ্গে তিনি বলেন, ইসলামাবাদ (Islamabad)  মস্কোর সঙ্গে আরও দৃঢ় সম্পর্ক গড়ে তুলতে চায়।  যা এই অঞ্চলের অগ্রগতি ও সমৃদ্ধির পরিপূরক। তিনি পুতিনের সঙ্গে ঘনিষ্ঠভাবে কাজ করার ইচ্ছে প্রকাশ করেন।

দ্বিতীয় বিশ্বযুদ্ধে জাপানের পরাজয়ের ৮০তম বার্ষিকী উপলক্ষে আয়োজিত একটি বড় চীনা সামরিক কুচকাওয়াজে যোগদানের জন্য উভয় নেতাই প্রস্তুত। বেইজিংয়ে ধারাবাহিক কূটনৈতিক বৈঠকের অংশ হিসেবে পুতিন চীনের প্রেসিডেন্ট শি জিনপিং এবং স্লোভাকিয়ার প্রধানমন্ত্রী রবার্ট ফিকোর সাথেও সাক্ষাৎ করেন।

এর আগে এসসিও শীর্ষ সম্মেলনে পুতিনের দৃষ্টি আকর্ষণ করার এবং করমর্দনের জন্য শরিফকে তাড়াহুড়ো করে পুতিনের পিছনে পিছনে যেতে দেখা গেছে, যখন পুতিন চীনের প্রেসিডেন্ট শি জিনপিংয়ের সঙ্গে গ্রুপ ছবি তোলার পর হাঁটছিলেন।

আরও পড়ুন- ভারতের নাম না করে এসসিও বৈঠকে ফের সিন্ধুর জল ভিক্ষা শাহবাজের

সোমবার ২৫তম এসসিও রাষ্ট্রপ্রধানদের কাউন্সিল শীর্ষ সম্মেলনে ভাষণ দিতে গিয়ে প্রধানমন্ত্রী নরেন্দ্র মোদি পাকিস্তানের নাম না করে বলেন, সন্ত্রাসবাদ কেবল পৃথক জাতি নয়, সমগ্র মানবতার জন্য হুমকি। তিনি জোর দিয়ে বলেন যে সন্ত্রাসবাদে দ্বিচারিতা বরদাস্ত করা হবে না।

জম্মু ও কাশ্মীরের পহেলগামে সাম্প্রতিক সন্ত্রাসী হামলার কথা উল্লেখ করে প্রধানমন্ত্রী মোদি বলেন, ভারত গত চার দশক ধরে সন্ত্রাসবাদের প্রভাব সহ্য করেছে। সন্ত্রাসবাদের বিরুদ্ধে পাশে দাঁড়াবার জন্য ভারতকে সমর্থনকারী অংশীদার দেশগুলির প্রতি কৃতজ্ঞতা প্রকাশ করেন তিনি।

দেখুন আরও খবর-